ROMANIA

JUDETUL NEAMT

COMUNA ION CREANGA

PRIMAR

**DISPOZITIE**

|  |
| --- |
|  |

 **Nr. 128 din 16.06.2025**

**privind desemnarea persoanelor responsabile cu completarea și transmiterea datelor în Registrul general de evidență a salariaților REGES – ONLINE,**

**din cadrul Primăriei comunei Ion Creangă**

Analizând temeiurile juridice :

- art. 3 alin. (5) și art. 7 din H.G. nr. 295 / 2025 privind Registrul general de evidență a salariaților REGES - ONLINE,

- Ordin nr. 1107 / 2025 pentru aprobarea Procedurii de acces în vederea completării, transmiterii și interogării datelor în / din Registru general de evidență a salariaților – REGES – ONLINE;

- art. 34¹ lit. ”b” din Legea nr. 53/2003 privind Codul muncii actualizat, cu modificările și completările ulterioare;

- Legea cadru nr. 153/2017 privind salarizarea personalului plătit din fonduri publice, cu modificările și completările ulterioare;

 Tinând seama de prevederile :

- H.C.L nr.142 din 20.11.2023 privind aprobarea reorganizării aparatului de specialitate al primarului comunei Ion Creanga începând cu 01 noiembrie 2023 precum si aprobarea statului de funcții si a organigramei în conformitate cu Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung.

 Luând act de :

- Adresa Inspectoratului Teritorial de Muncă Neamț – Informare privind noul registru general de evidență a salariaților REGES – ONLINE

- Referatul nr. 6607 din 16.06.2025 al compartimentului de resurse umane.

 În temeiul dispozițiilor art.155 alin. (1) lit.”e “, art.196 alin. (1) lit. “b“, din O.U.G. nr.57/2019 privind Codul administrativ, cu modificările și completările ulterioare*;*

 **Primarul comunei Ion Creanga , judetul Neamt :**

**DISPUNE:**

**Art. 1.** Se desemnează persoanele responsabile cu completarea și transmiterea datelor în Registrul general de evidență a salariaților – REGES ONLINE:

* Dumitriu Mihaela, consilier, clasa I, grad profesional asistent, compartiment Relații publice, resurse umane, stare civilă și arhivă, în aparatul de specialitate al primarului;
* Popescu Mihaela, consilier, clasa I, grad profesional asistent, compartiment Asistență Socială, în aparatul de specialitate al primarului;
* Trișcău Mariana, consilier, clasa I, grad profesional asistent, compartiment Administrarea Domeniului Public și Privat, în aparatul de specialitate al primarului.

 **Art.2.** Atributiile persoanelor desemnate la art. 1 sunt parte integrantă din fișa postului și au caracter obligatoriu:

1. Întocmirea, completarea, modificarea și transmiterea registrului general de evidență a salariaților (REGES) în format electronic, prin platforma REGES ONLINE, conform prevederilor H.G. nr. 905/2017 privind registrul general de evidență a salariaților.
2. Actualizarea în termenul legal a modificărilor survenite în contractele individuale de muncă, inclusiv: acte adiționale, suspendări, detașări, încetări ale contractelor etc.
3. Menținerea confidențialității datelor transmise în REGES ONLINE și a contului de utilizator, respectând normele privind securitatea informatică și protecția datelor cu caracter personal (GDPR).
4. Păstrarea evidenței documentelor justificative aferente fiecărei înregistrări/modificări în REGES (contracte de muncă, acte adiționale, decizii, notificări etc.).
5. Asigurarea transmiterii corecte și în timp real a informațiilor, precum și raportarea către conducerea instituției a eventualelor erori sau probleme apărute în platformă.

 **Art. 3** Prevederile prezentei dispozitii vor fi duse la îndeplinire de către persoanele desemnate la art. 1.

 **Art. 4.**  Secretarul general UAT va comunica prezenta institutiilor, autoritatilor si persoanelor interesate și se aduce la cunoștință publică .

PRIMAR

Dumitru – Dorin TABACARIU

 Avizat ptr. Legalitate

SECRETAR GENERAL

Mihaela NITA